भारत के इस मंदिर पर पाकिस्तान ने गिराए हजारों बम, माता के चमत्कार पर अब तक हैरान हैं पाकिस्तानी – Aaj Ki Khabar
नई दिल्ली। पुलवामा हमले के बाद भारत ने पाक पर एयर स्ट्राइक कर कई आतंकियों को मौत के घाट उतार दिया। इसके बाद से ही दोनों देशों की सीमा पर तनाव बढ़ता जा रहा है।
इसी बीच हम आपको एक ऐसी जगह के बारे में बताने वाले है जहां कभी पाकिस्तान ने हजारों बम गिराए थे, लेकिन हैरानी की बात तो ये थी कि उनका एक भी बम नहीं फटा। इसके पीछे की वजह जानकर आपके होश ही उड़ जाएंगे।
राजस्थान के जैसलमेर में तनोट राय माता का मंदिर है। यहां से पाकिस्तान की सीमा महज 20 किलोमीटर दूर है। कहते हैं कि युद्ध में पाकिस्तानी सेना ने इस मंदिर के क्षेत्र में करीब 3000 बम गिराए थे, लेकिन मंदिर को कोई भी नुकसान नहीं पहुंचा।
भारतीय सेना और वहां के स्थानीय लोग इसे देवी मां का चमत्कार मानते हैं कि सभी जगह बम गिरने के बाद फटे, लेकिन इस मंदिर में एक भी बम नहीं फटा और इसे आंच तक नहीं आयी। इस घटना के बाद से ही भारतीय सीमा सुरक्षा बल तनोट माता को अपनी आराध्य देवी मानते हैं। सेना के जवान ही मंदिर की देखरेख भी करते हैं।
मंदिर परिसर में 400 से ज्यादा पाकिस्तानी बम आम लोगों के देखने के लिए रखे हुए हैं जिन्हें देखने के लिए भारी संख्या में लोग आते है। तनोट माता के इस मंदिर के रख-रखाव का काम भारतीय सीमा सुरक्षा बल ही करती है। यहां भारत-पाकिस्तान युद्ध की याद में एक विजय स्तंभ का भी निर्माण किया गया है। ये स्तंभ भारतीय सैनिकों की वीरता की याद दिलाता है।
तनोट माता का मंदिर जिस इलाके में है, वो इलाका बेहद ही संवेदनशील माना जाता है। यहां आने वाले श्रद्धालु अपने साथ अपना परिचय पत्र लेकर जरूर आते हैं, क्योंकि ऐसा न करने पर उन्हें सीमा सुरक्षा बल की कड़ी जांच का सामना करना पड़ता है।
Related Topics:1965-युद्धFeatured Sliderतनोट राय माता मंदिरपाकिस्तानभारतभारत-पाक युद्ध